विल्यम गोल्डिंग

विल्यम गोल्डिंग (१९ सप्टेंबर, इ.स. १९११ - १९ जून, इ.स. १९९३) हा एक ब्रिटिश साहित्यकार होता व तो लॉर्ड ऑफ द फ्लाईज या कादंबरीचा जनक म्हणून ओळखला जातो. इ.स. १९८३ साली साहित्यातील नोबेल पारितोषिकाने त्याचा सन्मान करण्यात आला.

 शिक्षण 
इंग्लंडमध्ये विल्टरशायरमधील ग्रामर स्कूलमध्ये प्राथमिक शिक्षण झाल्यानंतर विल्यम गोल्डिंग याने ऑक्सफर्डच्या ब्रेसनोज महाविद्यालयात एम.ए. पर्यतचे शिक्षण पूर्ण केले.

 जीवन 
इ.स. १९४० ते इ.स. १९४५ या काळात विल्यम गोल्डिंगने ब्रिटिश नौदलातून दुसऱ्या महायुद्धात भाग घेतला. युद्धापूर्वी एक वर्ष आणि युद्धानंतर सहा वर्षे त्याने शैक्षणिक क्षेत्रात मुख्याध्यापक म्हणूनही काम केले. 

 लॉर्ड ऑफ द फ्लाईज 
गोल्डिंगने 'लॉर्ड ऑफ द फ्लाईज' ही कादंबरी इ.स. १९५४ साली लिहिली. अज्ञातस्थळी जाणारे एक विमान कोसळून एका बेटावर सक्तीने एकत्र राहावे लागलेल्या काही मुलांची कथा त्याने या कादंबरीत मांडली. कादंबरीतील या मुलांच्या वागण्यातून व बोलण्यातून हुकूमशाहीवादी प्रवृत्तींकडून लोकशाहीवाद्यांचा कसा पराभव होत जातो याचे चित्रण 'लॉर्ड ऑफ द फ्लाईज'मध्ये गोल्डिंगने केलेले आहे.जी.ए.कुलकर्णींनी त्याचे मराठी भाषांतर केले आहे.(१९८७,पॉप्युलर)         

 लेखन 
  लॉर्ड ऑफ द फ्लाईज  (कादंबरी) (इ.स. १९५४) 
  द इनहेरिटर्स  (कादंबरी) (इ.स. १९५५)
  पिंचर मर्टिन  (कादंबरी) (इ.स. १९५६)
  द ब्रास बटरफ्लाय  (नाटक) (इ.स. १९५८)
  फ्रि फॉल  (कादंबरी) (इ.स. १९६०)
  द पिरॅमिड  (कादंबरी) (इ.स. १९६७)
  द स्पायर  (कादंबरी) (इ.स. १९६५)
  द स्कॉर्पियन गॉड  (लघुकथासंग्रह) (इ.स. १९७१)

 संदर्भ आणि नोंदी 

वर्ग:इंग्लिश लेखक
वर्ग:इ.स. १९११ मधील जन्म
वर्ग:इ.स. १९९३ मधील मृत्यू
वर्ग:साहित्यातील नोबेल पारितोषिकविजेते